
Tisztelt Képviselő-testület!
Mint emlékezetes önkormányzatunk a nemzetiségek jogairól szóló 2011. évi CLXXIX. törvény (a továbbiakban: Nek. tv.) 80. § (2) bekezdéséből fakadó kötelezettségének eleget téve megalakulását követően együttműködési megállapodást kötött a Sülysápi Roma Nemzetiségi Önkormányzattal a működési feltételeik biztosítása érdekében. Ezt a megállapodást évről évre január 31-éig felül kell vizsgálni, aminek rendre eleget is teszünk.

Mivel az elmúlt évben nem merült fel olyan kérdés, amely szükségessé tenné a szerződés módosítását, ilyenről a nemzetiségi önkormányzat sem tájékoztatott, a felülvizsgálat keretében a jelenleg hatályos megállapodás változatlan tartalommal való fenntartására teszek javaslatot.

Kérem az előterjesztés megtárgyalását, a határozati javaslat elfogadását.

…/2020. (I. 30.) ÖKT határozati javaslat

Sülysáp Város Önkormányzatának Képviselő-testülete a Sülysápi Roma Nemzetiségi Önkormányzattal fennálló 2018. január 30. napján megkötött együttműködési megállapodását a nemzetiségek jogairól szóló 2011. évi CLXXIX. törvény 80. § (2) bekezdése alapján felülvizsgálta, és – a Sülysápi Roma Nemzetiségi Önkormányzat Képviselő-testületének javaslatával összhangban – annak változatlan tartalommal való fenntartásáról dönt. 

Határidő: azonnal
Felelős: polgármester
Sülysáp, 2020. január 23.

